
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-00789/2014-04
11.07.2014. године

Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 11.07.2014. године, донела је

О Д Л У К У

о акредитацији студијског програма
Утврђује се да УНИВЕРЗИТЕТ У БЕОГРАДУ-СТОМАТОЛОШКИ ФАКУЛТЕТ са седиштем у  DOCVARIABLE ConvertString(Adresa,1,5) \* MERGEFORMAT ДР. СУБОТИЋА 8,  DOCVARIABLE ConvertString(Sediste,1,5) \* MERGEFORMAT БЕОГРАД, ПИБ:  DOCVARIABLE PIB \* MERGEFORMAT 100125119, Матични број: 07001991,  испуњава прописане стандарде за акредитацију студијског програма  Основне струковне студије ОРАЛНА ХИГИЈЕНА у оквиру образовно-научног поља Медицинске науке и области Стоматолошке науке и то за 48 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ У БЕОГРАДУ-СТОМАТОЛОШКИ ФАКУЛТЕТ са седиштем у  DOCVARIABLE ConvertString(Adresa,1,5) \* MERGEFORMAT ДР. СУБОТИЋА 8,  DOCVARIABLE ConvertString(Sediste,1,5) \* MERGEFORMAT БЕОГРАД, је дана 06.05.2014. године поднела захтев за акредитацију студијског програма Основне струковне студије Орална хигијена, у оквиру образовно-научног поља Медицинске науке и области Стоматолошке науке, под бројем 612-00-00789/2014-04. 

Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ У БЕОГРАДУ-СТОМАТОЛОШКИ ФАКУЛТЕТ и предлог одлуке, достављени су Комисији за акредитацију и проверу квалитета.
Студијски програм Основних струковних студија Орална хигијена припада Образовно-научном пољу Медицинске науке и области Стоматолошке науке. Предложено звање Орални хигијеничар је у складу је са Листом звања НСВО.
Дужина студија од три године је у складу са законом. Студијски програм садржи све законом предвиђене елементе и има предвиђени број ЕСПБ. Број ЕСПБ бодова након завршених студија је 180. Планирани број студената који ће се уписати на овај студијски програм је 48. 

Основни квантитативни подаци о програму су:

1. Трајање програма: 3 године (6 семестара)
2. Број ЕСПБ бодова: 180
3. Број студената који се уписује на прву годину: 48
4. Просечан број часова активне наставе недељно по години: 

11.83 +  9.00 (+ 25.00) = 20.83
5. Проценат изборности на програму: 20%

6. Број наставника на студијском програму: 69
7. Број наставника са пуним радним временом: 69
8. Број сарадника на студијском програму: 62
9. Број сарадника са пуним радним временом: 61
10. Просечно оптерећење наставника на програму:  0,63
11. Просечно оптерећење сарадника на програму:  1,60
12. Просечно оптерећење наставника у установи:  5,27
13. Просечно оптерећење сарадника у установи:  16,36
14. Проценат наставе коју држе наставници са пуним радним временом: 100%
15. Број библиотечких јединица релевантних за студијски програм: 349 (70 уџбеника)
16. Укупна бруто површина: 5585 m2 (3,26 m2 нето простора по студенту)
Студијски програм садржи све законом предвиђене елементе. Сврха студијског програма је да образује стручни кадар који има компетенције да у оквиру стручног тима спроводи промоцију оралног здравља и помогне пацијенту у одржавању оралне хигијене, као и да примени профилактичке мере. 
Циљеви овог програма су постизање компетенција и овладавање специфичним вештинама које ће Оралном хигијеничару, као делу стручног стоматолошког тима омогућити да асистира приликом спровођења стоматолошких интервенција у оквиру примарне, секундарне и терцијарне здравствене заштите, спроводи промоцију оралног здравља, помаже пацијенту приликом одржавања оралне хигијене, примењује профилактичке мере и др. 

Структура курикулума обухвата распоред предмета по семестрима, фонд часова и број ЕСПБ. Испуњени су законски услови погледу броја ЕСПБ и часова активне наставе. Студијски програм има 33 предмета, 27 обавезних и 9 изборних предмета, по три у свакој години од којих студенти бирају два. Студијски програм има укупно 4725 часова и следећи распоред по годинама студија: 1. Година 12+10=22 (+24 стручна пракса); 2. Година 12,5+7,5=20 (+24 стручна пракса); 3. Година 11+9,5=20,5 (+27 стручна пракса). Предавања чине више од 50% активне наставе. Изборних предмета је 20%. Књига предмета дата је у складу са структуром курикулума. Дати су циљ и исход предмета, садржај предмета који обухвата методске јединице теоријске и практичне наставе, наставнике који изводе наставу као и број часова. Литература која је наведена за сваки предмет је углавном савремена.  Часови активне наставе су организовани кроз: предавања, вежбе, друге облике наставе: колоквијуме, семинаре  и остале часове-стручна пракса, самостални рад. Студијски програм нема завршни рад али има стручну праксу која је посебан део практичне наставе са фондом од 2850 часова. У фонд часова стручне праксе осим часова који су саставни део практичне наставе за све предмете, улазе и часови летње стручне праксе (180+180+240) коју студенти обављају са ментором после сваке године студија. Поменута стручна пракса се не оцењује, али студент не може да упише следећу годину студија уколико нема обављену и потписану праксу од ментора.  

Студијски програм је свеобухватан и студентима нуди најновија стручна знања из области оралне хигијене. Програм је усаглашен са DIRECTIVE 2005/36/EC OF THE EUROPEAN PARLIAMENT AND OF THE COUNCIL of 7 September 2005 on the recognition of professional qualifications. Установа је приложила три програма иностраних високошколских установа у којима се студијски програм такође обавља кроз шест семестара:  Мedicinska fakulteta, Ljubljana, Словенија,  Praxis Hochschule fur Gesundheit und Soziales, Koеln, СР Немачка и Klaipeda State College, Klaipeda, Литванија.

Факултет уписује 48 студената у прву годину и број одговара расположивим могућностима Факултета. У прву годину  може се уписати лице које има средње образовање у четворогодишњем трајању и то гимназију или средњу школу медицинског усмерења. Кандидат који конкурише за упис у прву годину студија  полаже испит из наставних предмета Хемија и Биологија. Редослед кандидата за упис у прву годину Основних струковних студија Орална хигијена утврђује се на основу општег успеха постигнутог у средњем образовању и резултата постигнутих на пријемном испиту, односно испиту за проверу склоности и способности. 
Према Наставном плану Основних струковних студија Орална хигијена у књизи предмета може се видети да студент полагањем испита стиче одређени број ЕСПБ. Успешност студената у савлађивању одређеног предмета континуирано се прати током наставе и изражава се поенима. Студент стиче поене на предмету кроз рад у настави, испуњавањем предиспитних обавеза и полагањем испита. Сваки предмет из студијског програма има јасан и објављен начин стицања поена. Оцена студента је заснована на укупном броју поена које је студент стекао испуњавањем предиспитних обавеза и на завршном испиту. 

У извођењу наставе на студијском програму учествује 69 наставника (31 редовни професор, 10 ванредних професора, 27 доцената и 1 предавач), сви запослени са пуним радним временом. Просечно оптерећење наставника на студијском програму је 0,63 часова недељно, а у Установи 5,27 часова недељно. У извођењу наставе учествује и 62 сарадника, од којих је један сарадник ангажован по угвору. 
Просечно оптерећење сарадника на студијском програму је 1,60 часова недељно, а у Установи 16,36 часова недељно. Проценат наставе коју држе наставници са пуним радним временом: 100%.

Научне и стручне квалификације наставника на овом студијском програму одговарају нивоу њиховог задужења, што се може видети из референци које су приложили.
Установа располаже простором од 5585 m2 за извођење наставе и 1850 m2 осталог простора (наставнички кабинети, лабораторије за рад наставног особља, службе, студентски парламент). Простор задовољава све услове прописане стандардом. У складу са потребама и захтевима студијског програма обезбеђена је покривеност свих предмета одговарајућом литературом, училима, информационом технологијом и помоћним средствима.

Квалитет извођења студијског програма прати се континуирано и редовно, а достављени прилози указују да се предузимају и потребне мере за унапређење квалитета наставе. У контроли квалитета наставе учествују и представници студената.

Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT УНИВЕРЗИТЕТ У БЕОГРАДУ-СТОМАТОЛОШКИ ФАКУЛТЕТ  за студијски програм Основних струковних студија Орална хигијена у оквиру образовно-научног поља Медицинске науке и области Стоматолошке науке испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
 Имајући у виду да је високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је као у диспозитиву.

Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

	Достављено:

- високошколској установи

- архиви КАПК
	ПРЕДСЕДНИК

Проф. др  Ендре Пап


[image: image2.jpg]



РЕПУБЛИКА СРБИЈА

КОМИСИЈА ЗА АКРЕДИТАЦИЈУ И 

ПРОВЕРУ КВАЛИТЕТА

У В Е Р Е Њ Е

О АКРЕДИТАЦИЈИ студијског програма
УНИВЕРЗИТЕТ У БЕОГРАДУ-СТОМАТОЛОШКИ ФАКУЛТЕТ са седиштем у  DOCVARIABLE ConvertString(Adresa,1,5) \* MERGEFORMAT ДР. СУБОТИЋА 8,  DOCVARIABLE ConvertString(Sediste,1,5) \* MERGEFORMAT БЕОГРАД, ПИБ:  DOCVARIABLE PIB \* MERGEFORMAT 100125119, Матични број: 07001991, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08), за акредитацију студијског програма Основних струковних студија Орална хигијена у оквиру образовно-научног поља Медицинске науке и области Стоматолошке науке и то за 48 студената у седишту. 

Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

